
Ministru kabineta rīkojums Nr. 236
Rīgā 2025. gada 29. aprīlī (prot. Nr. 17 5. §)
Par valsts nekustamo īpašumu pārdošanu
· 1. Saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus nekustamos īpašumus, kas ierakstīti zemesgrāmatā uz valsts vārda Finanšu ministrijas personā:
· 1.1. nekustamo īpašumu (nekustamā īpašuma kadastra Nr. 6201 034 0104) – zemes vienību (zemes vienības kadastra apzīmējums 6201 034 0104) 0,0695 ha platībā – Ievu alejā 45, Kuldīgā, Kuldīgas novadā;
· 1.2. nekustamo īpašumu (nekustamā īpašuma kadastra Nr. 8011 004 0437) – zemes vienību (zemes vienības kadastra apzīmējums  8011 004 0437) 0,1285 ha platībā un būvi (būves kadastra apzīmējums 8011 004 0437 001) – Celtnieku ielā 10A, Salaspilī, Salaspils novadā.
· 2. Pircēji par nekustamajiem īpašumiem maksā euro.
· 3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkumu līgumu noslēgšanas dienas, sastādot attiecīgus pieņemšanas un nodošanas aktus.

